Document ID: /roh_data/filtered/fineweb-2-filterrobots_roh.jsonl.gz/16973

Avant dus mais e mez aveva la Viafier retica infurmà davart duas variantas pussaivlas per renovar u spustar la staziun da la Viafier retica a Lavin. Gia lezza giada era quai cler che la gronda maioritad da la populaziun da Lavin è per mantegnair la staziun en vischnanca ed encunter in spustament.
Societad «Nossa Staziun» vul far squitsch
Ina gruppa da tschintg persunas a Lavin ha preparà la fundaziun da la societad «Nossa Staziun» per uschia pudair far dapli squitsch envers la Viafier retica ed envers il chantun. Dapi oz vala quella societad ufficialmain sco fundada.
La finamira da la societad è definida cleramain en ils statuts. La societad s’engascha per che la staziun da Lavin restia nua ch'ella è ussa. Plinavant duai quai era en l'avegnir esser pussaivel da far diever d'in urari da tren cumplet.